# Cargol poma acanalat

El cargol poma acanalat (Pomacea canaliculata) és una espècie de mol·lusc gastròpode de la família Ampullaridae, originària del Nou Món. És un cargol molt gros, amfibi i d'aigua dolça. Fins a la prohibició a Europa del seu comerç i possessió, es criava també en aquaris.
Aquesta espècie es troba a la llista de les 100 pitjors espècies invasores del món. Des del juliol de 2011, a l'Estat espanyol la seva possessió, cria, transport, i comerç, sigui viu o mort, està prohibit. És una espècie comestible però sovint du paràsits potencialment nocius per a éssers humans i fauna autòctona (com els nematodes del gènere Angiostrongylus).

## Descripció

És una espècie polífaga que menja vegetals i detritus. L'alimentació varia amb la seva edat, els joves mengen algues i els adults plantes superiors. La closca és globular les coloracions normals inclouen bandes marronoses, negres i groguenques i els colors són molt variables fins i tot n'hi ha d'albins. La mida de la closca pot atènyer fins a 150 mm de llargada.

## Distribució

És originari de les zones tropicals i subtropicals de les Amèriques. Actualment, s'ha dispersat als Estats Units, especialment a Hawaii, Xina des de 1981. Als països tropicals afecta el conreu del taro i de l'arròs.
L'any 2009 va ser el primer suspecte de la plaga al delta de l'Ebre amb moltes pèrdues econòmiques a uns 21.000 hectàrees d'arrossar, però després un estudi genètic va demostrar que es tractava a l'Ebre del cargol poma tacat (P. maculata), descendents de mascotes d'aquaris escapades o llençades.. Malgrat els esforços considerables encara no s'ha trobat un mètode de control eficaç, fins i tot després d'usar mètodes agressius com la dessecació o la resalinització de camps (no pot sobreviure en aigua salada).
A Àsia, el caragol poma acanalat pot reduir la producció dels arrossars en més d'un 75% El seu transport i dispersió involuntaris són fàcils: basta amb calçats, una bota, un aparell de pesca o una eina de camp als quals s'enganxen ous, larves o adults joves. S'imposa una higiene meticulosa i cal netejar eines i calçat cada vegada que es passa d'un camp a l'altre.

### Problemàtica als ecosistemes

Afecta greument al funcionament de l'ecosistema i en compromet la viabilitat. En particular, impedeix la proliferació de macròfits aquàtics i propicia el predomini d'algues planctòniques, major terbolesa i altes concentracions de nutrients, inclinant l'equilibri ecològic cap a l'eutròfia.

## Bibliografia

* Altaba, Christian R. Identificació de diferents espècies del gènere Pomacea (pdf), 2012.
* Galimany i Saloni, Gemma. El caragol poma al Delta de l'Ebre (pdf). Generalitat de Catalunya, Servei de Sanitat Vegegtal a les Terres de l'Ebre, febrer del 2014 [Consulta: 22 agost 2015].
* Pla d'acció per a l'erradicació i control del cargol poma Pomacea dp) area demarcada del "Delta de l'Ebre" (pdf). Generalitat de Catalunya, Servei de Sanitat Vegegtal a les Terres de l'Ebre, 2015 [Consulta: 22 agost 2015].
* Molins i Elizalde, Miquel «Resolució AAM/2529/2014, de 7 de novembre, per la qual es fixen les mesures a dur a terme per al control del cargol poma (Pomacea sp.) a la zona demarcada a Catalunya». Portal Jurídic de Catalunya, 15-11-2014.

## Referències

* ↑ «100 of the World's Worst Invasive Alien Species (Els 100 espècies invasores més dolents del Món)» (en anglès). Global Invasive Species Database, 2005. Arxivat de l'original el 2016-04-01. [Consulta: 27 octubre 2008].
* ↑ «Real Decreto 1628/2011, de 14 de noviembre, por el que se regula el listado y catálogo español de especies exóticas invasoras.» (en castellà). Butlletí Official de l'Estat (BOE), 12-12-2011.
* ↑ Nghiem, T.P.; Soliman, Tarek; Yeo, Darren C. J; et alii' «Economic and Environmental Impacts of Harmful Non-Indigenous Species in Southeast Asia». PLOS ONE, 8 (8) e71255, 2013. DOI: doi:10.1371/journal.pone.0071255 [Consulta: 27 setembre 2013].
* ↑ Estebenet, A. L; Martín, P. R «Pomacea canaliculata (Gastropoda: Ampullariidae): Life-history Traits and their Plasticity». Biocell, 26(1), 2002, pàg. 83-89. ISSN: - 9545 0327 - 9545.
* ↑ Howells, R «Pomacea canaliculata». United States Geological Survey - Nonindigenous Aquatic Species Database [Gainesville, Florida], 2008.
* ↑ Ihering, H «Las especies de Ampullaria en la Argentina» (en castellà). Actes de la Primera Reunion Nacional de la Sociedad Argentina de Ciencias Naturales [Tucumán, Argentina], 1919, pàg. 329-350.
* ↑ Pla d'acció, 2015, p. 4.
* 1 2 «El cargol poma al Delta de l'Ebre. Pla de lluita 2013». Generalitat de Catalunya. Arxivat de l'original el 4 de març 2016. [Consulta: 27 setembre 2013].
* ↑ Acosta, B. O. and R. S. V. Pullin «Environmental Impact of the Golden Snail (Pomacea sp.) on Rice Farming Systems in the Philippines: Summary Report of the Workshop held at the Freshwater Aquaculture Cente». ICLARM Conference Proceedings, 28, 1991. Arxivat de l'original el 4 de març 2016 [Consulta: 27 setembre 2013].

## Enllaços externs

* Ghesquiere, Stijn A. I. «Pomacea (pomacea) canaliculata» (en anglès i altres llengües), 2007. [Consulta: 22 agost 2015].